Það verður sannkölluð heims-jólastemning á Café lingua sem haldið verður í Borgarbókasafninu í Grófinni við Tryggvagötu mánudaginn 14. desember kl. 17:30 . Sungin verða jólalög frá ýmsum löndum , á ýmsum tungumálum . Textablöðum verður dreift og allir syngja með . Margrét Pálsdóttir málfræðingur leiðir sönginn og gítarleikari verður Ársæll Másson . Margrét er mikil áhugamanneskja um tungumál og tónlist og hefur einstakt lag á að fá fólk með sér í söng . Hún stjórnaði kór íslenskunema við háskólann í Kíl í Þýskalandi þegar hún kenndi þar og fyrir ári stofnaði hún fjölþjóðlegan kór fiskvinnslufólks í Grindavík . Hún verður með nokkra aðstoðarmenn við sönginn sem tala að minnsta kosti þessi 12 tungumál : albönsku , dönsku , ensku , flæmsku , frönsku , íslensku , kínversku , portúgölsku , pólsku , spænsku , serbnesku og þýsku . Áhugasamir þátttakendur eru hvattir til að senda tillögur að jólalögum inn á hóp Café Lingua á Facebook eða á netfang Margrétar tonarogtal@gmail.com . Boðið verður upp á jólaglögg og smákökur . Allir velkomnir . Ókeypis aðgangur . Café Lingua – lifandi tungumál er tungumálavettvangur á vegum Borgarbókasafnsins í samstarfi við ýmsa aðila í samfélaginu . Eitt af markmiðum Café Lingua er að virkja þau tungumál sem hafa ratað til Íslands með fólki hvaðanæva að og auðgað mannlíf og menningu ásamt því að vekja forvitni borgarbúa á heiminum í kringum okkur . Café Lingua er gátt inn í mismunandi tungumála – og menningarheima og tilvalinn vettvangur fyrir þá sem vilja efla tungumálakunnáttu sína og hafa áhuga á að spreyta sig á hinum ýmsu tungumálum . Þessi viðburður er haldinn í samstarfi Café Lingua , Deildar erlendra tungumála , bókmennta og málvísinda og námsleiðarinnar Íslenska sem annað mál við Háskóla Íslands , Íslenskuþorpsins , Norræna hússins og Stofnunar Vigdísar Finnbogadóttur í erlendum tungumálum .